Espoo istutti puun liikennekyltin eteen: ”Eihän se ihan putkeen mennyt” - Espoo - Ilta-Sanomat
(KUVA: Aulis Pennanen / Lukijan kuva)
Julkaistu: 25.6. 10:12
Lehmus saattaa saada lähtöpassit.
Espoo on pystyttänyt lehmuksen suoraan liikennekyltin eteen. Kuntalainen Aulis Pennanen https://www.is.fi/haku/?query=aulis+pennanenpäätti kuvata Espoon Keskuksessa sijaitsevan erikoisen yhdistelmän, kun se haittasi ajoreitin valintaa.
Hänen mielestään puu ja kyltti sopivat hyvin espoolaisten liikennesuunnittelun kömmähdysten joukkooon. Viime viikkoina maankuuluiksi ovat tulleet Latokasken vino liikenteenjakaja https://www.hs.fi/kaupunki/espoo/art-2000006142925.htmlja Tapiolassa keskellä pyörätietä törröttävä valaisintolppahttps://www.hs.fi/kaupunki/espoo/art-2000006117059.html?fbclid=IwAR3kG6FVatwdIQtZfMEQj9bVz3X1xz9HvdH_wxFz6DaYoZGCX7cWrLQww6Y.
”Tämä on aika hassu juttu. Olen huomannut sen jo aikaisemmin”, Pennanen sanoo.
”Nyt se ensimmäisen kerran todella haittasi. Olisin halunnut saada kyltistä informaatiota.”
Lehmus esti yrityksen.
”Opaste on aika tärkeä. Se opastaa moottoritielle.”
Espoon kaupungin vihertyöpäällikkö Eeva Turkkihttps://www.is.fi/haku/?query=eeva+turkki on itsekin ajanut usein kyltin ohi. Hän ei kuitenkaan ollut huomannut asiaa ennen kuin HS toimitti hänelle Pennasen ottaman kuvan.
”Eihän se ihan putkeen mennyt”, Turkki luonnehtii tilannetta.
Hän arvelee, että asiasta ei ole tullut palautetta, sillä useimmat tienkättäjät tuntevat reitit ilman kylttiä.
”Se on varmaankin jäänyt aika monelta kokonaan huomaamatta.”
Turkki pohtii, että talvella lehdetön lehmus ei haittaa niin paljon näkyvyyttä kuin kesäisin.
Asia ei silti jää tähän.
”Nyt selvitetään, mitä asialle pitää tehdä. Tai lähinnä puulle. Kyltti on sellaisessa paikassa, ettei sitä oikein voi muuttaa.”
Puu voi siis saada lähtöpassit. Kuvan perusteella se ei itsekään voi eritysen hyvin nykyisessä olinpaikassaan.
Turkki ei ota kantaa muiden osastojen viimeaikaisiin lapsuksiin, mutta mainitsee, että Espoon kokoisen kaupungin byrokratiakoneisto on varsin suuri.
”Kun on paljon ihmisiä, on myös suurempi mahdollisuus inhimillisille virheille.”